ДУА “Астрошыцкі вучэбна-педагагічны комплекс

дзіцячы сад-сярэдняя школа”

**“Што рабіць калі…”**

Сцэнарый бацькоўскага сходу

Падрыхтавала

 Макуцэвіч А.Г.

***Тэма: Што рабіць, калі…***

**Мэта:** аб’яднаць намаганні сям’і і школы ў прафілактыцы шкодных звычак

**Задачы:**

* садзейнічаць усведамленню бацькамі важнасці дадзенай праблемы і яе ўплыву на далейшае жыццё падлеткаў;
* стварыць умовы для павышэння псіхолага-педагагічнай кампетэнтнасці бацькоў;
* пазнаёміць бацькоў з найбольш эфектыўнымі спосабамі папярэджання і пераадолення шкодных звычак
* садзейнічаць умацаванню ролі сям’і ў выхаваўчым працэсе

**Ход сходу:**

|  |  |  |
| --- | --- | --- |
| **Этапы сходу** | **Дзейнасць класнага кіраўніка** | **Дзейнасць бацькоў** |
| 1.Арганізацыйны  | Прывітанне бацькоў. Стварэнне камфортнай псіхалагічнай атмасферы | Псіхалагічны настрой  |
| 2.Вызначэнне праблемы | Пачынае гутарку з прытчы аб сейбіце.*“Выйшаў сейбіт і пачаў сеяць**Адно з зярняткаў трапіла на дарогу і птушкі склявалі яго**Іншае трапіла на камяністыя землі хутка ўзышло, але і хутка зсохла, так як не мела моцнага кораня.**Трэцяе трапіла ў пустазелле, якое заглушыла яго. І толькі адно трапіла на добрую глебу і прынесла плады.”* Менавіта так мне бачыцца наша штодзённая праца ў выхаванні дзяцей. Зараз кожнаму з Вас я дам па горстцы зярнят. Гэта нашы дзеянні ў выхаванні дзяцей. Куды б Вам хацелася, каб гэтыя зярняткі трапілі? Так, на добрую глебу. Сёння мы з Вамі будзем рыхтаваць яе, каб нашы намаганні прынеслі добрыя плады, а гэтыя плады – нашы дзеці. Я ўпэўнена, што самае галоўнае для Вас, каб нашы дзеці былі здаровымі. Многія фактары адмоўна ўплываюць на здароўе нашых дзяцей, адным з іх з’яўляюцца шкодныя звычкі. | Аэнсоўваюць змест прытчыАдказваюць на пытанне(памяшчаюць зерне ў глебу)Асэнсоўваюць актуальнасць праблемы |
| 3.Пазнавальны  | Знаёміць аўдыторыю з наступствамі ўжывання алкаголю і курэння | Знаёмства з інфармацыяй па праблеме |
| 4.Бліц-інтэрв’ю | Прапануе бацькам пытанні для бліц-інтэрв’ю. 1.Як вы лічыце, чаму падлеткі кураць, ужываюць алкаголь або наркотыкі?2. Якая Ваша думка наконт выказвання: “Лепш, каб дзіця выпівала ў сям’і, чым у кампаніях” ?3. *Прыём “Бізун і пернік”*Як Вы лічыце, якія меры найбольш эфектыўныя ў выхаванні: бізуна або перніка, г.зн.жорсткія або лаяльныя? | Выказваюць свой пункт гледжання па дадзеным пытанням  |
| 5.Дыскусія |  Бацькоўская аўдыторыя дзеліцца на прыхільнікаў жорсткіх мер у выхаванні і прыхільнікаў лаяльных мер.Прапануе бацькам выхаваўчыя сітуацыі, якія павінны вызначыць парады і рэкамендацыі па пераадоленні акрэсленых праблем. Сітуацыі вырашаюцца ў групах.Сітуацыя №1Вы прыйшлі дадому раней звычайнага і ўбачылі доказы таго, што ваша дзіця курыць(адкрытае вакно, пачулі пах тытуню). Вашы дзеянні? Рашэнне праблемыСітуацыя №2Ваш сын вярнуўся ад сяброў у лёгкім стане алкагольнага ап’янення. Калі Вы выказалі сваё незадавальненне, сын сказаў, што ён не мог адмовіцца, інакш ён стане ізгоем у кампаніі, а іншых сяброў у яго няма. Вашы дзеянні? Рашэнне праблемы.Сітуацыя №3. Вашаму дзіцяці спаўняецца 15 гадоў. Ён просіць у Вас дазволу запрасіць да сябе на свята сяброў. Вы абмяркоўваеце меню. Выясняецца, што на стале абавязкова павінны быць алкагольныя напоі. Ваша рашэнне?Сітуацыя №4. Вам стала вядома, што Ваша дзіця ўжывае лёгкія наркатычныя рэчывы. На Ваша незадавальненне дзіця адказвае, што гэта не шкодныя рэчывы, якія не выклікаюць залежнасці, імі можна карыстацца ўсё жыццё. Вашы дзеянні. Рашэнне праблемы. Па заканчэнні дыскусіі прапануе бацькам рэкамендацыі ў выглядзе памятак, якія накіраваны на пераадоленне вызначанай праблемы. | Удзельнічаюць у вырашэнні прапанаваных сітуацый |
| 6.Рэфлексія | Прапануе бацькам завяршыць сказы:Сёння я зразумеў, што…Сёння я падумаў аб тым, што…Я лічу, што…Завяршае размову прытчай.*“Адзін старац хваліў тытунь:** *да чалавека, які курыць не зойдзе злодзей, яго не пакусае сабака, ён ніколі не састарэе.*

*У яго запыталі : “ Чаму?”Адказ быў такім:** *злодзей не зойдзе да чалавека, які курыць,таму што той кашляе і не спіць цэлую ноч;*
* *курыльшчык з часам аслабне і будзе хадзіць з палкай, таму яго будуць баяцца сабакі;*
* *ён не састарэе таму, што памрэ ў маладосці.”*

Рашаць Вам, выбар за Вамі. | Выказваюць свае думкі наконт атрыманай інфармацыі |